

IGNALINOS RAJONO VIDIŠKIŲ GIMNAZIJA

**DALYVAUJAME DEBATUOSE**

**TEMA**

**„ELEKTRONINIŲ KNYGŲ PRIVALUMAI IR TRŪKUMAI“**

Veiklos planas 4 klasei

Parengė Diana Kindurienė,

pradinių klasių mokytoja metodininkė

Vidiškės, 2024

|  |  |
| --- | --- |
| **Mokykla** | Ignalinos r. Vidiškių gimnazija |
| **Klasė, dalykas** | 4 klasė, lietuvių kalba |
| **Pasiekimai iš bendrųjų programų** | Tikslingai kalba monologu, konstruktyviai dalyvauja dialoge (pokalbyje, diskusijoje, iš anksto pasirengus  – debatuose), tinkamai naudojasi neverbalinės kalbos galimybėmis. Reiškia savo nuomonę, ją argumentuoja. Laikosi kalbos etiketo.  Kalbėdamas nuosekliai plėtoja pagrindinę mintį, sieja informaciją, daro apibendrinimus ir išvadas, vertina savo ar kitų išsakomas mintis.  Klausosi aktyviai: nusiteikia suprasti ir domėtis, išsiaiškina tikslą, pasižymi informaciją. |
| **Uždavinys** | Gebės tinkamai atlikti savo vaidmenis debatuose „Elektroninių knygų privalumai ir trūkumai“ ir į(si)vertinti debatų turinį vadovaudamiesi kriterijais. |
| **Metodai ir būdai** | Darbas grupėje, poroje, individualus darbas. |
| **Priemonės** | Anketos, lapai užrašams, Pasaulio pažinimo vadovėlis „Taip“ 4 klasei III dalis. |

**Veiklos planas**

|  |  |  |  |
| --- | --- | --- | --- |
| **Eil. Nr.** | **Mokymo(si) eiga** | **Veikla** | **Priemonės**  **(pastabos)** |
|  | **Įvadinė dalis**  Sudominimas, uždavinio skelbimas, vertinimo kriterijų aptarimas. | Debatų taisyklių ir jų struktūros kartojimas, susėdimas pagal vaidmenis į grupes (pritariantieji ir prieštaraujantieji) bei poromis (stebėtojai ir teisėjai). Anketų išdalijimas teisėjams ir stebėtojams, kurių užduotis – įvertinti debatuose dalyvaujančias komandas pagal vertinimo kriterijus, kriterijų aptarimas, lapų užrašams išdalinimas debatuojantiesiems. | Praėjusiose pamokose mokiniai aiškinosi, kaip dalyvauti debatuose (kaip pasirengti debatams, kaip jie organizuojami, tyrinėjo schemą, kur sėdi debatų dalyviai), susipažino su patarimais, kaip vertinti debatų dalyvių pasisakymus. Pasirinkę debatų temą, pasiskirstė vaidmenimis, susitarė susirasti reikiamos informacijos internete. Klausėsi ketvirtokų debatų pradžios garso įrašo, jį analizavo. Pasiruošė darbo vietą debatams.  Anketos (1 priedas). |
|  | **Pagrindinė dalis**  Veiklos etapai: debatai, stebėtojų ir teisėjų diskusija ir veiklos analizė pagal kriterijus (pasibaigus debatams), geriau kriterijus atitikusios debatų kalbos įvertinimas. | Mokiniams debatuojant vadovaujamasi schema – kalbantieji (pritariantieji ir prieštaraujantieji) ir stebėtojai, teisėjai.      1. Debatus pradeda pritariantieji. Kiekvienas šios grupės narys išsako savo nuomonę argumentuodamas, siekdamas įtikinti, teisėjus ir stebėtojus pateikiamų minčių teisingumu.  2. Išklausę pritariančiųjų grupės narių pasisakymus, prieštaraujančiųjų grupės mokiniai užduoda klausimus. 3. Pritariantieji atsako į prieštaraujančiųjų klausimus.  4. Debatus tęsia prieštaraujantieji. Kiekvienas šios grupės narys išsako savo nuomonę argumentuodamas, siekdamas įtikinti, teisėjus ir stebėtojus pateikiamų minčių teisingumu.  5. Išklausę prieštaraujančiųjų grupės narių pasisakymus, pritariančiųjų grupės mokiniai užduoda klausimus. 6. Prieštaraujantieji atsako į pritariančiųjų klausimus.  7. Po vieną mokinį iš pritariančiųjų ir prieštaraujančiųjų grupių sako apibendrinimo kalbas.  8. Išgirdę debatus ir apibendrinimo kalbas, teisėjai tarpusavyje pasitaria ir paskelbia debatų nugalėtojus, argumentuodami savo pasirinkimą ir komentuodami savo užrašytas pastabas pagal vertinimo kriterijus.  9. Stebėtojai šiuose debatuose išsako pritarimą teisėjų nuomonei argumentuodami savo įvertinimą. | Visi mokiniai, esant poreikiui, gali naudotis vadovėlyje esančia informacija (90-93 p.)  Stebėtojai ir teisėjai atidžiai stebi debatų eigą ir anketose (1 priedas) vertina debatuose dalyvaujančias komandas pagal vertinimo kriterijus.  Pritariantieji naudojasi namuose pasiruošta informacija.  Prieštaraujantieji klausimus užsirašo ant užrašų lapų klausydami kalbančių pritariančiųjų.  Prieštaraujantieji naudojasi namuose pasiruošta informacija.  Pritariantieji klausimus užsirašo ant užrašų lapų klausydami kalbančių prieštaraujančiųjų.  Apibendrinimo kalboms sakyti atstovus išsirenka patys mokiniai (pritariantieji ir prieštaraujantieji).  Pritariančiųjų ir prieštaraujančiųjų grupės atidžiai išklauso teisėjų ir stebėtojų pasisakymus.  Stebėtojai ne tik stebi debatus, bet ir teisėjų veiklą, ją vertina. |
|  | **Baigiamoji dalis** Apibendrinimas, į(si)vertinimas, refleksija. | Pritariančiųjų, prieštaraujančiųjų, stebėtojų, teisėjų grupėms užduodami refleksijos klausimai.  Su mokiniais dalinamasi įspūdžiais, aptariama, kas jų nuomone pavyko geriausiai, ką kitą kartą darytų kitaip.  Veiklos pabaigoje mokytojas išsako savo argumentuotus pastebėjimus apie debatų eigą ir jų įvertinimą. | Refleksijos klausimai (2 priedas).  Pasidžiaugiama įgyta nauja debatų patirtimi. |